b'\n_START_ARTICLE_\nCouronne (panserskib)\n_START_SECTION_\nTjeneste\n_START_PARAGRAPH_\nCouronne fik sit artilleri udskiftet flere gange, i takt med at det stod klart, at 16-cm kanonerne var ret virkningsl\xc3\xb8se mod panser. I 1881-85 blev det ombygget til artilleri-skoleskib. Ombygningen var omfattende og bet\xc3\xb8d blandt andet, at alt panseret blev fjernet, s\xc3\xa5 skibet kom til at ligne et dampdrevet linjeskib. Takket v\xc3\xa6re jernkonstruktionen var der mange \xc3\xa5rs tjeneste tilbage i Couronne, og det var skoleskib helt frem til 1910. Derefter blev maskineri og udrustning fjernet, og skibet henl\xc3\xa5 i den forfatning frem til ophugningen i 1932.'